CELEX: 32021R1133
Language: fi
Date: 2021-07-07 00:00:00
Title: Euroopan parlamentin ja neuvoston asetus (EU) 2021/1133, annettu 7 päivänä heinäkuuta 2021, asetusten (EU) N:o 603/2013, (EU) 2016/794, (EU) 2018/1862, (EU) 2019/816 ja (EU) 2019/818 muuttamisesta viisumitietojärjestelmän tarkoituksia varten tapahtuvan muihin EU:n tietojärjestelmiin pääsyn edellytysten vahvistamisen osalta

13.7.2021   
               
               
                  FI
               
               
                  Euroopan unionin virallinen lehti
               
               
                  L 248/1
               
            
         EUROOPAN PARLAMENTIN JA NEUVOSTON ASETUS (EU) 2021/1133,
         annettu 7 päivänä heinäkuuta 2021,
         asetusten (EU) N:o 603/2013, (EU) 2016/794, (EU) 2018/1862, (EU) 2019/816 ja (EU) 2019/818 muuttamisesta viisumitietojärjestelmän tarkoituksia varten tapahtuvan muihin EU:n tietojärjestelmiin pääsyn edellytysten vahvistamisen osalta
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 78 artiklan 2 kohdan e alakohdan, 82 artiklan 1 kohdan d alakohdan, 87 artiklan 2 kohdan a alakohdan ja 88 artiklan 2 kohdan,
         ottavat huomioon Euroopan komission ehdotuksen,
         sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         ovat kuulleet alueiden komiteaa,
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Viisumitietojärjestelmä (VIS) perustettiin neuvoston päätöksellä 2004/512/EY (3) tekniseksi ratkaisuksi, jolla helpotetaan viisumitietojen vaihtoa jäsenvaltioiden välillä. Euroopan parlamentin ja neuvoston asetuksessa (EY) N:o 767/2008 (4) säädettiin viisumitietojärjestelmän tarkoituksesta, toiminnoista ja siihen liittyvistä vastuualueista sekä edellytyksistä ja menettelyistä lyhytaikaista oleskelua varten myönnettäviä viisumeita koskevien tietojen vaihtamiseksi jäsenvaltioiden välillä, jotta voidaan helpottaa lyhytaikaisia viisumeita koskevien hakemusten käsittelyä ja niihin liittyvää päätöksentekoa. Euroopan parlamentin ja neuvoston asetuksessa (EY) N:o 810/2009 (5) vahvistettiin säännöt biometristen tunnisteiden rekisteröimiselle viisumitietojärjestelmään. Jäsenvaltioiden lainvalvontaviranomaisten ja Euroopan unionin lainvalvontayhteistyöviraston (Europol) pääsystä viisumitietojärjestelmään säädetään neuvoston päätöksessä 2008/633/YOS (6). Kyseinen päätös olisi sisällytettävä asetukseen (EY) N:o 767/2008, jotta se vastaisi nykyistä perussopimuskehystä.
                  
               
                     (2)
                  
                  
                     Tiettyjen EU:n tietojärjestelmien yhteentoimivuudesta säädetään Euroopan parlamentin ja neuvoston asetuksilla (EU) 2019/817 (7) ja (EU) 2019/818 (8), jotta kyseiset järjestelmät ja niiden tiedot täydentävät toisiaan, kun tavoitteena on rajatarkastusten tuloksellisuuden ja tehokkuuden parantaminen unionin ulkorajoilla, laittoman maahanmuuton ehkäisemisen ja torjumisen edistäminen ja korkean turvallisuustason edistäminen vapauden, turvallisuuden ja oikeuden alueella, mukaan lukien yleisen järjestyksen ylläpitäminen ja turvallisuuden takaaminen jäsenvaltioiden alueella.
                  
               
                     (3)
                  
                  
                     EU:n tietojärjestelmien yhteentoimivuuden ansiosta kyseiset järjestelmät täydentävät toisiaan, mikä helpottaa henkilöiden virheetöntä tunnistamista, edistää henkilöllisyyspetoksien torjuntaa, parantaa ja yhdenmukaistaa asiaankuuluvien EU:n tietojärjestelmien tietojen laatua koskevia vaatimuksia, tekee nykyisten ja tulevien EU:n tietojärjestelmien teknisestä ja operatiivisesta toteutuksesta jäsenvaltioille helpompaa, vahvistaa ja yksinkertaistaa asiaankuuluvia EU:n tietojärjestelmiä ohjaavia tietoturva- ja tietosuojatakeita, virtaviivaistaa lainvalvontaviranomaisten pääsyä VIS-järjestelmään, rajanylitystietojärjestelmään (EES), Euroopan matkustustieto- ja lupajärjestelmään (ETIAS) ja Eurodac-järjestelmään ja tukee VIS-järjestelmän, Schengenin tietojärjestelmän (SIS), EES-, ETIAS- ja Eurodac-järjestelmän sekä kolmansien maiden kansalaisia koskevan eurooppalaisen rikosrekisteritietojärjestelmän (ECRIS-TCN) päämääriä.
                  
               
                     (4)
                  
                  
                     Yhteentoimivuuden komponentit kattavat VIS-, SIS-, EES-, ETIAS-, Eurodac- ja ECRIS-TCN-järjestelmät sekä Europolin tiedot, jotta Europolin tiedoista voidaan tehdä hakuja samanaikaisesti kuin kyseisistä EU:n tietojärjestelmistä. Näin ollen on asianmukaista käyttää kyseisiä yhteentoimivuuden komponentteja automaattisten hakujen tekemiseen ja käytettäessä viisumitietojärjestelmää lainvalvontatarkoituksessa. Olisi käytettävä asetuksella (EU) 2019/818 perustettua eurooppalaista hakuportaalia (ESP), jotta voidaan mahdollistaa jäsenvaltioiden viranomaisten nopea, saumaton, tehokas, järjestelmällinen ja valvottu pääsy niiden käyttöoikeuksien puitteissa niihin EU:n tietojärjestelmiin, Europolin tietoihin ja Interpolin tietokantoihin, joita tarvitaan niiden tehtävien suorittamiseksi, ja jotta voidaan tukea viisumitietojärjestelmän tavoitteita.
                  
               
                     (5)
                  
                  
                     ESP:n avulla viisumitietojärjestelmään tallennetuista tiedoista ja asianomaisiin muihin EU:n tietojärjestelmiin tallennetuista tiedoista voidaan tehdä hakuja samanaikaisesti.
                  
               
                     (6)
                  
                  
                     Viisumitietojärjestelmään tallennettujen tietojen vertailu muihin tietojärjestelmiin ja tietokantoihin tallennettuihin tietoihin olisi automatisoitava. Jos tällaisessa vertailussa tulee esiin vastaavuus, joista käytetään nimitystä "osuma", hakemuksessa olevien henkilötietojen tai niiden yhdistelmän ja kyseisissä muissa tietojärjestelmissä tai tietokannoissa olevassa tietueessa, tiedostossa tai kuulutuksessa olevien henkilötietojen tai niiden yhdistelmän tai ETIAS-seurantalistan henkilötietojen välillä, toimivaltaisen viranomaisen virkailijan olisi käsiteltävä hakemus manuaalisesti. Toimivaltaisen viranomaisen suorittama osumien arviointi olisi otettava huomioon, kun tehdään päätös siitä, myönnetäänkö lyhytaikainen viisumi, pitkäaikainen viisumi tai oleskelulupa.
                  
               
                     (7)
                  
                  
                     Tässä asetuksessa säädetään tavasta, jolla yhteentoimivuus ja viisumitietojärjestelmän automatisoidun käsittelyn edellytykset tehdä hakuja SIS-, Eurodac- ja ECRIS-TCN-järjestelmien sekä Europolin tietoihin osumien löytämiseksi toteutetaan. Tämän vuoksi on tarpeen muuttaa Euroopan parlamentin ja neuvoston asetuksia (EU) N:o 603/2013 (9), (EU) 2016/794 (10), (EU) 2018/1862 (11), (EU) 2019/816 (12) ja (EU) 2019/818, jotta viisumitietojärjestelmä voidaan yhdistää muihin EU:n tietojärjestelmiin ja Europolin tietoihin.
                  
               
                     (8)
                  
                  
                     Edellytykset, joiden mukaisesti yhtäältä viisumiviranomaiset voivat tehdä hakuja Eurodac-järjestelmään tallennetuista tiedoista ja toisaalta viisumitietojärjestelmän nimetyt viranomaiset voivat tehdä hakuja Europolin tiedoista, tietyistä SIS-järjestelmän tiedoista ja ECRIS-TCN-järjestelmään tallennetuista tiedoista viisumitietojärjestelmän tarkoituksia varten, olisi suojattava selkein ja tarkoin säännöin, jotka koskevat näiden viranomaisten pääsyä edellä mainittuihin tietoihin, kyselyjen tyyppiä ja tietoluokkia, ja nämä kaikki toimet olisi rajoitettava siihen, mikä on ehdottoman välttämätöntä kyseisten viranomaisten tehtävien suorittamiseksi. Samoin VIS-hakemustiedostoon tallennettujen tietojen olisi oltava ainoastaan niiden jäsenvaltioiden nähtävissä, jotka hallinnoivat taustalla olevia tietojärjestelmiä osallistumistaan koskevien järjestelyjen mukaisesti.
                  
               
                     (9)
                  
                  
                     Euroopan parlamentin ja neuvoston asetuksessa (EU) 2021/1134 (13) annetaan Europolille uusia tehtäviä, kuten lausuntojen antaminen vastauksena viisumitietojärjestelmän nimettyjen viranomaisten ja kansallisten ETIAS-yksiköiden esittämiin kuulemispyyntöihin. Asetus (EU) 2016/794 on sen vuoksi muutettava kyseisten tehtävien täyttämistä varten.
                  
               
                     (10)
                  
                  
                     Jotta tuetaan viisumitietojärjestelmän tavoitetta, joka on sen arvioiminen, voisiko lyhytaikaisen viisumin, pitkäaikaisen viisumin tai oleskeluluvan hakija muodostaa uhkan yleiselle järjestykselle tai yleiselle turvallisuudelle, viisumitietojärjestelmän olisi kyettävä varmistamaan, onko VIS-hakemustiedostoissa olevien tietojen ja asetuksella (EU) 2019/818 perustetussa yhteisessä henkilötietorekisterissä (CIR) olevien ECRIS-TCN-tietojen välillä vastaavuuksia siltä osin kuin on kyse siitä, millä jäsenvaltioilla on tietoja kolmansien maiden kansalaisille ja kansalaisuudettomille henkilöille terrorismirikoksen tai minkä tahansa muun Euroopan parlamentin ja neuvoston asetuksen (EU) 2018/1240 (14) liitteessä luetellun rikoksen vuoksi annetuista tuomioista, jos siitä voi seurata kansallisen oikeuden mukaan vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta.
                  
               
                     (11)
                  
                  
                     ECRIS-TCN-järjestelmän ilmoittaman osuman ei olisi sellaisenaan katsottava tarkoittavan sitä, että asianomainen kolmannen maan kansalainen on tuomittu ilmoitetuissa jäsenvaltioissa. Aiempien tuomioiden olemassaolo olisi vahvistettava ainoastaan asianomaisten jäsenvaltioiden rikosrekistereistä saatujen tietojen perusteella.
                  
               
                     (12)
                  
                  
                     Tämä asetus ei rajoita Euroopan parlamentin ja neuvoston direktiivin 2004/38/EY (15) soveltamista.
                  
               
                     (13)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän asetuksen hyväksymiseen, asetus ei sido Tanskaa eikä sitä sovelleta Tanskaan. Koska tällä asetuksella kehitetään Schengenin säännöstöä siltä osin kuin tämä asetus koskee SIS-järjestelmää, sellaisena kuin siitä on säädetty asetuksessa (EU) 2018/1862, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän asetuksen, saattaako se asetuksen osaksi kansallista lainsäädäntöään.
                  
               
                     (14)
                  
                  
                     Irlanti osallistuu tähän asetukseen siltä osin kuin se koskee SIS-järjestelmää, sellaisena kuin siitä on säädetty asetuksessa (EU) 2018/1862, Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, osaksi Euroopan unionia sisällytetystä Schengenin säännöstöstä tehdyssä pöytäkirjassa N:o 19 olevan 5 artiklan 1 kohdan sekä neuvoston päätöksen 2002/192/EY (16) 6 artiklan 2 kohdan mukaisesti. Lisäksi Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti ja rajoittamatta mainitun pöytäkirjan 4 artiklan soveltamista, Irlanti ei osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin siltä osin kuin se koskee Europolia ja Eurodac- ja ECRIS-TCN-järjestelmiä.
                  
               
                     (15)
                  
                  
                     Islannin ja Norjan osalta tällä asetuksella, siltä osin kuin se koskee SIS-järjestelmää, sellaisena kuin siitä on säädetty asetuksessa (EU) 2018/1862, kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen (17) ja jotka kuuluvat neuvoston päätöksen 1999/437/EY (18) 1 artiklan G kohdassa tarkoitettuun alaan.
                  
               
                     (16)
                  
                  
                     Sveitsin osalta tällä asetuksella, siltä osin kuin se koskee SIS-järjestelmää, sellaisena kuin siitä on säädetty asetuksessa (EU) 2018/1862, kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (19) ja jotka kuuluvat neuvoston päätöksen 1999/437/EY 1 artiklan G kohdassa, luettuna yhdessä neuvoston päätöksen 2008/149/YOS (20) 3 artiklan kanssa, tarkoitettuun alaan.
                  
               
                     (17)
                  
                  
                     Liechtensteinin osalta tällä asetuksella, siltä osin kuin se koskee SIS-järjestelmää, sellaisena kuin siitä on säädetty asetuksessa (EU) 2018/1862, kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (21) ja jotka kuuluvat päätöksen 1999/437/EY 1 artiklan G kohdassa, luettuna yhdessä neuvoston päätöksen 2011/350/EU (22) 3 artiklan kanssa, tarkoitettuun alaan.
                  
               
                     (18)
                  
                  
                     Jotta tämä asetus sopisi voimassa olevaan lainsäädäntökehykseen, asetukset (EU) N:o 603/2013, (EU) 2016/794, (EU) 2018/1862, (EU) 2019/816 ja (EU) 2019/818 olisi muutettava vastaavasti,
                  
               OVAT HYVÄKSYNEET TÄMÄN ASETUKSEN:
         
            1 artikla
            Asetuksen (EU) N:o 603/2013 muuttaminen
            Muutetaan asetus (EU) N:o 603/2013 seuraavasti:
            
                        1)
                     
                     
                        Lisätään luku seuraavasti:
                        ”VI a LUKU
                        
                           VIISUMIVIRANOMAISTEN PÄÄSY EURODACIIN
                        
                        
                           22 a artikla
                           Toimivaltaisten viisumiviranomaisten pääsy Eurodaciin
                           Toimivaltaisilla viisumiviranomaisilla on pääsy Eurodac-järjestelmässä oleviin tietoihin ainoastaan luettavissa olevassa muodossa, kun ne todentavat manuaalisesti osumia, joita on löytynyt Euroopan parlamentin ja neuvoston asetuksen (EY) N:o 767/2008 (*1) 9 a artiklan mukaisissa viisumitietojärjestelmän automaattisissa hauissa, ja käsittelevät viisumihakemuksia ja tekevät niistä päätöksiä Euroopan parlamentin ja neuvoston asetuksen (EY) N:o 810/2009 (*2) 21 artiklan mukaisesti.
                        
                        
                           22 b artikla
                           
                              Yhteentoimivuus viisumitietojärjestelmän kanssa
                           
                           Asetuksen (EY) N:o 767/2008 9 a artiklan mukaisen automatisoidun käsittelyn mahdollistamiseksi Eurodac-järjestelmä yhdistetään Euroopan parlamentin ja neuvoston asetuksen (EU) 2019/818 (*3) 6 artiklalla perustettuun eurooppalaiseen hakuportaaliin viisumitietojärjestelmän käyttöönottopäivästä alkaen Euroopan parlamentin ja neuvoston asetuksen (EU) 2021/1134 (*4) 11 artiklan mukaisesti.
                        
                        
                           (*1)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60)."
                        
                        
                           (*2)  Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1)."
                        
                        
                           (*3)  Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85)."
                        
                        
                           (*4)  Euroopan parlamentin ja neuvoston asetus (EU) 2021/1134, annettu 7 päivänä heinäkuuta 2021, Euroopan parlamentin ja neuvoston asetusten (EY) N:o 767/2008, (EY) N:o 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 ja (EU) 2019/1896 muuttamisesta ja neuvoston päätösten 2004/512/EY ja 2008/633/YOS kumoamisesta viisumitietojärjestelmän uudistamiseksi (EUVL L 248, 13.7.2021, s. 11).”"
                        
                     
                  
                        2)
                     
                     
                        Lisätään artikla seuraavasti:
                        
                           ”28 a artikla
                           Tietojenkäsittelytapahtumien kirjaaminen tai lokitietojen tallentaminen yhteentoimivuuden toteuttamiseksi viisumitietojärjestelmän kanssa
                           Tämän asetuksen 22 a artiklassa tarkoitettujen, Eurodac-järjestelmän tietoihin tehtävien hakujen osalta jokainen Eurodac- ja viisumitietojärjestelmässä toteutettu tietojenkäsittelytapahtuma on kirjattava tai sen lokitiedot on tallennettava tämän asetuksen 28 artiklan sekä asetuksen (EY) N:o 767/2008 34 artiklan mukaisesti.”
                        
                     
                  
         
            2 artikla
            Asetuksen (EU) 2016/794 muuttaminen
            Muutetaan asetus (EU) 2016/794 seuraavasti:
            
                        1)
                     
                     
                        Lisätään 4 artiklan 1 kohtaan alakohta seuraavasti:
                        
                                    ”q)
                                 
                                 
                                    antaa lausunto Euroopan parlamentin ja neuvoston asetuksen (EY) N:o 767/2008 (*5) 9 e artiklan 4 kohdassa, 9 g artiklan 4 kohdassa ja 22 b artiklan 14 ja 16 kohdassa tarkoitetun kuulemispyynnön johdosta.
                                 
                              
                           (*5)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).”"
                        
                     
                  
                        2)
                     
                     
                        Muutetaan 21 artikla seuraavasti:
                        
                                    a)
                                 
                                 
                                    korvataan otsikko seuraavasti:
                                    ”Eurojustin ja OLAFin pääsy Europolin säilyttämiin tietoihin ja Euroopan raja- ja merivartioviraston pääsy niihin ainoastaan ETIAS-järjestelmään liittyvissä tarkoituksissa ja viisumitietojärjestelmän nimettyjen viranomaisten pääsy niihin ainoastaan viisumitietojärjestelmään liittyvissä tarkoituksissa”;
                                 
                              
                                    b)
                                 
                                 
                                    lisätään kohta seuraavasti:
                                    
                                       ”1 b.   Europol toteuttaa kaikki asianmukaiset toimenpiteet sen varmistamiseksi, että viisumitietojärjestelmän nimetyillä viranomaisilla on asetusta (EY) N:o 767/2008 sovellettaessa osuma / ei osumaa -tyyppisten hakujen pohjalta epäsuora pääsy tietoihin, jotka on toimitettu tämän asetuksen 18 artiklan 2 kohdan a alakohdan soveltamiseksi, sanotun kuitenkaan rajoittamatta kyseiset tiedot toimittaneiden jäsenvaltioiden, unionin elinten, kolmansien maiden tai kansainvälisten järjestöjen tämän asetuksen 19 artiklan 2 kohdan mukaisesti ilmoittamien rajoitusten soveltamista.
                                       Jos haku tuottaa osuman, Europol aloittaa menettelyn, jonka avulla osumaan johtaneet tiedot voidaan jakaa tiedot Europolille toimittaneen tahon päätöksen mukaisesti. Tällaiset tiedot voidaan jakaa vain siltä osin kuin osumaan johtaneet tiedot ovat tarpeen viisumitietojärjestelmän nimettyjen viranomaisten viisumitietojärjestelmään liittyvien tehtävien hoitamiseksi.
                                       Tämän artiklan 2–7 kohtaa sovelletaan vastaavasti.”
                                    
                                 
                              
                  
         
            3 artikla
            Asetuksen (EU) 2018/1862 muuttaminen
            Muutetaan asetus (EU) 2018/1862 seuraavasti:
            
                        1)
                     
                     
                        Lisätään artikla seuraavasti:
                        
                           ”18 a artikla
                           Tietojenkäsittelytapahtumien lokitietojen tallentaminen yhteentoimivuuden toteuttamiseksi VIS-järjestelmän kanssa
                           Kaikista SIS- ja VIS-järjestelmissä tämän asetuksen 50 a artiklan mukaisesti toteutetuista tietojenkäsittelytapahtumista on tallennettava lokitiedot tämän asetuksen 18 artiklan ja Euroopan parlamentin ja neuvoston asetuksen (EY) N:o 767/2008 (*6) 34 artiklan mukaisesti.
                        
                        
                           (*6)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).”"
                        
                     
                  
                        2)
                     
                     
                        Lisätään 44 artiklan 1 kohtaan alakohta seuraavasti:
                        
                                    ”g)
                                 
                                 
                                    VIS-järjestelmän automaattisissa hauissa löytyneiden osumien manuaaliseen todentamiseen ja sen arvioimiseen, voisiko viisumin, pitkäaikaisen viisumin tai oleskeluluvan hakija muodostaa uhkan yleiselle järjestykselle tai yleiselle turvallisuudelle, asetuksen (EY) N:o 767/2008 9 d ja 9 g artiklan tai 22 b artiklan mukaisesti.”
                                 
                              
                  
                        3)
                     
                     
                        Lisätään artikla seuraavasti:
                        
                           ”50 a artikla
                           Yhteentoimivuus VIS-järjestelmän kanssa
                           Asetuksen (EY) N:o 767/2008 9 a ja 22 b artiklan mukaisen automatisoidun käsittelyn mahdollistamiseksi SIS-keskusjärjestelmä yhdistetään ESP:in VIS-järjestelmän käyttöönottopäivästä alkaen Euroopan parlamentin ja neuvoston asetuksen (EU) 2021/1134 (*7) 11 artiklan mukaisesti.
                        
                        
                           (*7)  Euroopan parlamentin ja neuvoston asetus (EU) 2021/1134, annettu 7 päivänä heinäkuuta 2021, Euroopan parlamentin ja neuvoston asetusten (EY) N:o 767/2008, (EY) N:o 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 ja (EU) 2019/1896 muuttamisesta ja neuvoston päätösten 2004/512/EY ja 2008/633/YOS kumoamisesta viisumitietojärjestelmän uudistamiseksi (EUVL L 248, 13.7.2021, s. 11).”"
                        
                     
                  
         
            4 artikla
            Asetuksen (EU) 2019/816 muuttaminen
            Muutetaan asetus (EU) 2019/816 seuraavasti:
            
                        1)
                     
                     
                        Lisätään 1 artiklaan alakohta seuraavasti:
                        
                                    ”d)
                                 
                                 
                                    vahvistetaan edellytykset, joiden mukaisesti Euroopan parlamentin ja neuvoston asetuksen (EY) N:o 767/2008 (*8) 9 d artiklassa ja 22 b artiklan 13 kohdassa tarkoitetut viisumitietojärjestelmän nimetyt viranomaiset voivat käyttää ECRIS-TCN-järjestelmään sisältyviä tietoja arvioidakseen, voisiko viisumin, pitkäaikaisen viisumin tai oleskeluluvan hakija muodostaa uhkan kyseisen asetuksen 2 artiklan 1 kohdan i alakohdassa ja 2 artiklan 2 kohdan a alakohdassa tarkoitetulle yleiselle järjestykselle tai sisäiselle turvallisuudelle.
                                 
                              
                           (*8)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).”"
                        
                     
                  
                        2)
                     
                     
                        Lisätään 2 artiklaan kohta seuraavasti:
                        ”Tällä asetuksella tuetaan myös viisumitietojärjestelmän tavoitetta, joka on sen arvioiminen, voisiko viisumin, pitkäaikaisen viisumin tai oleskeluluvan hakija muodostaa uhkan yleiselle järjestykselle tai sisäiselle turvallisuudelle, asetuksen (EY) N:o 767/2008 mukaisesti.”
                     
                  
                        3)
                     
                     
                        Korvataan 3 artiklan 6 alakohta seuraavasti:
                        
                                    ”6)
                                 
                                 
                                    ’toimivaltaisilla viranomaisilla’ keskusviranomaisia sekä Eurojustia, Europolia, EPPOa ja asetuksen (EY) N:o 767/2008 9 d artiklassa ja 22 b artiklan 13 kohdassa tarkoitettuja viisumitietojärjestelmän nimettyjä viranomaisia, joilla on pääsy ECRIS-TCN-järjestelmään tai oikeus tehdä hakuja ECRIS-TCN-järjestelmässä tämän asetuksen mukaisesti;”.
                                 
                              
                  
                        4)
                     
                     
                        Muutetaan 5 artikla seuraavasti:
                        
                                    a)
                                 
                                 
                                    lisätään 1 kohtaan alakohta seuraavasti:
                                    
                                                ”c)
                                             
                                             
                                                liputus, joka osoittaa asetusta (EY) N:o 767/2008 sovellettaessa, että asianomainen kolmannen maan kansalainen on tuomittu terrorismirikoksesta tai mistä tahansa muusta asetuksen (EU) 2018/1240 liitteessä luetellusta rikoksesta, jos siitä seuraa kansallisen oikeuden mukaan vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta, mukaan lukien tuomion antaneen jäsenvaltion tunnus.”;
                                             
                                          
                              
                                    b)
                                 
                                 
                                    korvataan 1 a kohta seuraavasti:
                                    
                                       ”1 a.   CIR sisältää 1 kohdan b alakohdassa tarkoitetut tiedot sekä seuraavat 1 kohdan a alakohdassa tarkoitetut tiedot: sukunimi, etunimet, syntymäaika, syntymäpaikka (kaupunki ja valtio), kansalaisuus tai kansalaisuudet, sukupuoli, ja tapauksen mukaan aikaisemmat nimet, jos saatavilla, peite- tai lisänimet, jos saatavilla, henkilön matkustusasiakirjojen laji ja numero sekä asiakirjan myöntänyt viranomainen.
                                       CIR voi sisältää 3 kohdassa tarkoitetut tiedot sekä 1 kohdan c alakohdassa tarkoitetuissa tapauksissa tuomion antaneen jäsenvaltion tunnuksen. Muut ECRIS-TCN-järjestelmän tiedot tallennetaan keskusjärjestelmään.”;
                                    
                                 
                              
                                    c)
                                 
                                 
                                    lisätään kohta seuraavasti:
                                    
                                       ”7.   Jos osumia löydetään asetuksen (EY) N:o 767/2008 27 a artiklassa tarkoitetussa automatisoidussa käsittelyssä, tämän artiklan 1 kohdan c alakohdassa tarkoitettuihin liputuksiin ja tuomion antaneen jäsenvaltion tunnuksiin on pääsy ja niihin voidaan tehdä hakuja ainoastaan VIS-keskusjärjestelmästä tämän asetuksen 7 a artiklan, luettuna yhdessä asetuksen (EY) N:o 767/2008 9 a artiklan 4 kohdan e alakohdan tai 22 b artiklan 3 kohdan e alakohdan kanssa, mukaista todentamista varten.
                                       Edellä 1 kohdan c alakohdassa tarkoitetut liputukset ja tuomion antaneen jäsenvaltion tunnukset eivät ole muiden viranomaisten kuin liputetun tietueen luoneen, tuomion antaneen jäsenvaltion keskusviranomaisen nähtävissä, sanotun kuitenkaan rajoittamatta tämän kohdan ensimmäisen alakohdan soveltamista.”
                                    
                                 
                              
                  
                        5)
                     
                     
                        Korvataan 7 artiklan 7 kohta seuraavasti:
                        
                           ”7.   Jos haun tuloksena on osuma, keskusjärjestelmä tai CIR antaa toimivaltaiselle viranomaiselle automaattisesti tiedot jäsenvaltioista, joilla on rikosrekisteritietoja kolmannen maan kansalaisesta, sekä 5 artiklan 1 kohdassa tarkoitettuihin tietoihin liittyvät viitenumerot ja henkilöllisyyden määrittämistä koskevat tiedot. Tällaisia henkilöllisyyden määrittämistä koskevia tietoja saa käyttää ainoastaan asianomaisen kolmannen maan kansalaisen henkilöllisyyden todentamiseen. Keskusjärjestelmässä tehdyn haun tuloksia saa käyttää ainoastaan
                           
                                       a)
                                    
                                    
                                       puitepäätöksen 2009/315/YOS 6 artiklan mukaisen pyynnön tekemiseen;
                                    
                                 
                                       b)
                                    
                                    
                                       tämän asetuksen 17 artiklan 3 kohdassa tarkoitetun pyynnön tekemiseen; tai
                                    
                                 
                                       c)
                                    
                                    
                                       sen arvioimiseen asetuksen (EY) N:o 767/2008 mukaisesti, voisiko viisumin, pitkäaikaisen viisumin tai oleskeluluvan hakija muodostaa uhkan yleiselle järjestykselle tai sisäiselle turvallisuudelle.”
                                    
                                 
                     
                  
                        6)
                     
                     
                        Lisätään artikla seuraavasti:
                        
                           ”7 a artikla
                           ECRIS-TCN-järjestelmän käyttö viisumitietojärjestelmän todentamisia varten
                           
                              1.   Asetuksen (EY) N:o 767/2008 9 a ja 22 b artiklan mukaisen automatisoidun käsittelyn mahdollistamiseksi ECRIS-TCN-järjestelmä yhdistetään ESP:in viisumitietojärjestelmän käyttöönottopäivästä alkaen Euroopan parlamentin ja neuvoston asetuksen (EU) 2021/1134 (*9) 11 artiklan mukaisesti, jotta ECRIS-TCN-järjestelmään voidaan tehdä hakuja ja viisumitietojärjestelmän merkityksellisiä tietoja voidaan verrata CIR:ssä oleviin merkityksellisiin ECRIS-TCN-järjestelmän tietoihin, joihin on lisätty liputus tämän asetuksen 5 artiklan 1 kohdan c alakohdan nojalla.
                           
                           
                              2.   Asetuksen (EY) N:o 767/2008 9 d artiklassa ja 22 b artiklan 13 kohdassa tarkoitetuilla viisumitietojärjestelmän nimetyillä viranomaisilla on oikeus päästä ainoastaan niihin CIR:ssä oleviin ECRIS-TCN-järjestelmän tietoihin, joihin on lisätty liputus tämän asetuksen 5 artiklan 1 kohdan c alakohdan nojalla.
                           
                        
                        
                           (*9)  Euroopan parlamentin ja neuvoston asetus (EU) 2021/1134, annettu 7 päivänä heinäkuuta 2021, Euroopan parlamentin ja neuvoston asetusten (EY) N:o 767/2008, (EY) N:o 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 ja (EU) 2019/1896 muuttamisesta ja neuvoston päätösten 2004/512/EY ja 2008/633/YOS kumoamisesta viisumitietojärjestelmän uudistamiseksi (EUVL L 248, 13.7.2021, s. 11).”"
                        
                     
                  
                        7)
                     
                     
                        Muutetaan 8 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   Edellä 1 kohdassa tarkoitetun säilytysajan päätyttyä tuomiojäsenvaltion keskusviranomaisen on poistettava tietue, mukaan lukien sormenjälkitiedot, kasvokuvat ja 5 artiklan 1 kohdan c alakohdassa tarkoitetut liputukset, keskusjärjestelmästä ja CIR:stä. Siinä tapauksessa, että kansallisesta rikosrekisteristä poistetaan tiedot 5 artiklan 1 kohdan c alakohdassa tarkoitetusta terrorismirikoksen tai minkä tahansa muun vakavan rikoksen vuoksi annetusta tuomiosta, mutta tiedot samaa henkilöä koskevista muista tuomioista säilytetään, tietueesta poistetaan ainoastaan 5 artiklan 1 kohdan c alakohdassa tarkoitettu liputus. Poistamisen on tapahduttava automaattisesti, jos se on mahdollista, ja joka tapauksessa viimeistään kuukauden kuluttua säilytysajan päättymisestä.”;
                                    
                                 
                              
                                    b)
                                 
                                 
                                    lisätään kohta seuraavasti:
                                    
                                       ”3.   Poiketen siitä mitä 1 ja 2 kohdassa säädetään, 5 artiklan 1 kohdan c alakohdassa tarkoitetut liputukset on poistettava automaattisesti 25 vuoden jälkeen liputuksen tekemisestä terrorismirikoksiin liittyvien tuomioiden osalta ja 15 vuoden jälkeen liputuksen tekemisestä muihin rikoksiin liittyvien tuomioiden osalta.”
                                    
                                 
                              
                  
                        8)
                     
                     
                        Korvataan 24 artiklan 1 kohta seuraavasti:
                        
                           ”1.   Keskusjärjestelmään ja CIR:ään tallennettuja tietoja voidaan käsitellä ainoastaan niiden jäsenvaltioiden määrittämiseksi, joilla on rikosrekisteritietoja kolmansien maiden kansalaisista, tai viisumitietojärjestelmän tavoitteen tukemiseksi eli sen arvioimiseksi asetuksen (EY) N:o 767/2008 mukaisesti, voisiko viisumin, pitkäaikaisen viisumin tai oleskeluluvan hakija muodostaa uhkan yleiselle järjestykselle tai sisäiselle turvallisuudelle. CIR:ään tallennettuja tietoja voidaan käsitellä asetuksen (EU) 2019/818 mukaisesti myös ECRIS-TCN:ään tämän asetuksen mukaisesti rekisteröityjen henkilöiden virheettömän tunnistamisen helpottamiseksi ja siinä avustamiseksi.”
                        
                     
                  
                        9)
                     
                     
                        Lisätään artikla seuraavasti:
                        
                           ”31 a artikla
                           Tietojenkäsittelytapahtumien kirjaaminen lokiin yhteentoimivuuden toteuttamiseksi viisumitietojärjestelmän kanssa
                           Tämän asetuksen 7 a artiklassa tarkoitettujen tapahtumien osalta jokainen CIR:ssä ja viisumitietojärjestelmässä toteutettu ECRIS-TCN-tietojenkäsittelytapahtuma on kirjattava lokiin asetuksen (EY) N:o 767/2008 34 artiklan mukaisesti.”
                        
                     
                  
         
            5 artikla
            Asetuksen (EU) 2019/818 muuttaminen
            Muutetaan asetus (EU) 2019/818 seuraavasti:
            
                        1)
                     
                     
                        Korvataan 4 artiklan 20 alakohta seuraavasti:
                        
                                    ”(20)
                                 
                                 
                                    ’nimetyillä viranomaisilla’ asetuksen (EY) N:o 767/2008 4 artiklan 3 a alakohdassa, asetuksen (EU) 2017/2226 3 artiklan 1 kohdan 26 alakohdassa ja asetuksen (EU) 2018/1240 3 artiklan 1 kohdan 21 alakohdassa määriteltyjä jäsenvaltioiden nimettyjä viranomaisia;”.
                                 
                              
                  
                        2)
                     
                     
                        Lisätään 18 artiklaan kohta seuraavasti:
                        
                           ”1 a.   Asetuksen (EY) N:o 767/2008 9 a ja 22 b artiklan soveltamiseksi CIR:ään tallennetaan myös asetuksen (EU) 2019/816 5 artiklan 1 kohdan c alakohdassa tarkoitetut tiedot, jotka pidetään loogisesti erotettuina tämän artiklan 1 kohdan tiedoista. Asetuksen (EU) 2019/816 5 artiklan 1 kohdan c alakohdassa tarkoitettuihin tietoihin on pääsy ainoastaan mainitun asetuksen 5 artiklan 7 kohdassa tarkoitetulla tavalla.”
                        
                     
                  
                        3)
                     
                     
                        Lisätään 68 artiklaan kohta seuraavasti:
                        
                           ”1 a.   ESP otetaan käyttöön VIS-järjestelmän käyttöönottopäivästä alkaen Euroopan parlamentin ja neuvoston asetuksen (EU) 2021/1134 (*10) 11 artiklan mukaisesti, ja sitä käytetään ainoastaan asetuksen (EY) N:o 767/2008 9 a ja 22 b artiklassa tarkoitettuun automatisoituun käsittelyyn, sanotun kuitenkaan rajoittamatta tämän artiklan 1 kohdan soveltamista.
                        
                        
                           (*10)  Euroopan parlamentin ja neuvoston asetus (EU) 2021/1134, annettu 7 päivänä heinäkuuta 2021, Euroopan parlamentin ja neuvoston asetusten (EY) N:o 767/2008, (EY) N:o 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 ja (EU) 2019/1896 muuttamisesta ja neuvoston päätösten 2004/512/EY ja 2008/633/YOS kumoamisesta viisumitietojärjestelmän uudistamiseksi (EUVL L 248, 13.7.2021, s. 11).”"
                        
                     
                  
         
            6 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tätä asetusta sovelletaan viisumitietojärjestelmän käyttöönottopäivästä alkaen asetuksen (EU) 2021/1134 11 artiklan mukaisesti.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Strasbourgissa 7 päivänä heinäkuuta 2021.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puhemies
               
               A. LOGAR
            
         
         
            (1)  EUVL C 440, 6.12.2018, s. 154.
         
            (2)  Euroopan parlamentin kanta, vahvistettu 13. maaliskuuta 2019 (EUVL C 23, 21.1.2021, s. 286), ja neuvoston ensimmäisen käsittelyn kanta, vahvistettu 27. toukokuuta 2021 (EUVL C 227, 14.6.2021, s. 20). Euroopan parlamentin kanta, vahvistettu 7 päivänä heinäkuuta 2021 (ei vielä julkaistu virallisessa lehdessä).
         
            (3)  Neuvoston päätös 2004/512/EY, tehty 8 päivänä kesäkuuta 2004, viisumitietojärjestelmän (VIS) perustamisesta (EUVL L 213, 15.6.2004, s. 5).
         
            (4)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).
         
            (5)  Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1).
         
            (6)  Neuvoston päätös 2008/633/YOS, tehty 23 päivänä kesäkuuta 2008, jäsenvaltioiden nimeämien viranomaisten ja Europolin pääsystä tekemään hakuja viisumitietojärjestelmästä (VIS) terrorismirikosten ja muiden vakavien rikosten torjumiseksi, havaitsemiseksi ja tutkimiseksi (EUVL L 218, 13.8.2008, s. 129).
         
            (7)  Euroopan parlamentin ja neuvoston asetus (EU) 2019/817, annettu 20 päivänä toukokuuta 2019, kehyksen vahvistamisesta rajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta (EUVL L 135, 22.5.2019, s. 27).
         
            (8)  Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85).
         
            (9)  Euroopan parlamentin ja neuvoston asetus (EU) N:o 603/2013, annettu 26 päivänä kesäkuuta 2013, Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta (EUVL L 180, 29.6.2013, s. 1).
         
            (10)  Euroopan parlamentin ja neuvoston asetus (EU) 2016/794, annettu 11 päivänä toukokuuta 2016, Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta (EUVL L 135, 24.5.2016, s. 53).
         
            (11)  Euroopan parlamentin ja neuvoston asetus (EU) 2018/1862, annettu 28 päivänä marraskuuta 2018, Schengenin tietojärjestelmän (SIS) perustamisesta, toiminnasta ja käytöstä poliisiyhteistyössä ja rikosasioissa tehtävässä oikeudellisessa yhteistyössä, neuvoston päätöksen 2007/533/YOS muuttamisesta ja kumoamisesta sekä Euroopan parlamentin ja neuvoston asetuksen (EY) N:o 1986/2006 ja komission päätöksen 2010/261/EU kumoamisesta (EUVL L 312, 7.12.2018, s. 56).
         
            (12)  Euroopan parlamentin ja neuvoston asetus (EU) 2019/816, annettu 17 päivänä huhtikuuta 2019, niiden jäsenvaltioiden tunnistamista koskevan keskitetyn järjestelmän perustamisesta, joilla on kolmansien maiden kansalaisten ja kansalaisuudettomien henkilöiden tuomioita koskevia tietoja (ECRIS-TCN), eurooppalaisen rikosrekisteritietojärjestelmän täydentämiseksi ja asetuksen (EU) 2018/1726 muuttamisesta (EUVL L 135, 22.5.2019, s. 1).
         
            (13)  Euroopan parlamentin ja neuvoston asetus (EU) 2021/1134, annettu 7 päivänä heinäkuuta 2021, Euroopan parlamentin ja neuvoston asetusten (EY) N:o 767/2008, (EY) N:o 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 ja (EU) 2019/1896 muuttamisesta ja neuvoston päätösten 2004/512/EY ja 2008/633/YOS kumoamisesta viisumitietojärjestelmän uudistamiseksi (katso tämän virallisen lehden sivu 11).
         
            (14)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1).
         
            (15)  Euroopan parlamentin ja neuvoston direktiivi 2004/38/EY, annettu 29 päivänä huhtikuuta 2004, Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta (EUVL L 158, 30.4.2004, s. 77).
         
            (16)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).
         
            (17)  EYVL L 176, 10.7.1999, s. 36.
         
            (18)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (19)  EUVL L 53, 27.2.2008, s. 52.
         
            (20)  Neuvoston päätös 2008/149/YOS, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan unionin puolesta (EUVL L 53, 27.2.2008, s. 50).
         
            (21)  EUVL L 160, 18.6.2011, s. 21.
         
            (22)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).